PSD ar putea depune o nouă moțiune simplă împotriva ministrului Sănătății, după scandalul de la "Foișor".
Vicepreședintele PSD, Gabriel Zetea, a declarat, la RFI, că Vlad Voiculescu ar trebui demis din funcția de ministru al Sănătății, după scandalul de la Spitalul "Foișor". Gabriel Zetea: În Parlament, PSD va trage din nou un semnal de alarmă în ceea ce-l privește pe Vlad Voiculescu. Premierul Florin Cîțu a spus că așteaptă o demisie de onoare.
Vlad Voiculescu ar trebui demis din funcția de ministru al Sănătății, după scandalul de la spitalul Foișor, declară vicepreședintele PSD Gabriel Zetea, care anunță o posibilă nouă moțiune simplă împotriva ministrului Sănătății.Vicepreședintele PSD, Gabriel Zetea, a declarat, la RFI, că Vlad Voiculescu ar trebui demis din funcția de ministru al Sănătății, după scandalul de la Spitalul "Foișor". Reacția deputatului vine după ce premierul Florin Cîțu a spus că așteaptă o demisie de onoare, fără să spună din partea cui, în episodul legat de evacuarea pacienților din clinica bucureșteană în timpul nopții, pentru transformarea unității în spital Covid."De data aceasta, primul-ministru Cîțu are dreptate, e nevoie măcar de o demisie de onoare, având în vedere felul în care a fost percepută public implementarea acestei decizii de transformare a spitalului Foișor în spital Covid (…). Felul în care s-a implementat această decizie arată o lipsă de empatie a unui demnitar, a unuia dintre cei mai importanți demnitari ai României în această perioadă, ministrul Sănătății. Da, e nevoie de demisia de onoare. Eu nu cred că se va întâmpla acest lucru și atunci ar trebui o decizie a coaliției, prin care Vlad Voiculescu să fie retras din această funcție", a spus Gabriel Zetea.Deputatul PSD nu exclude o nouă moțiune simplă la adresa lui Vlad Voiculescu, după scandalul Foișor."În Parlament, PSD va trage din nou un semnal de alarmă în ceea ce-l privește pe Vlad Voiculescu, fie printr-o moțiune simplă, de ce nu mai apoi printr-o moțiune de cenzură, pentru că îi vedem pe cei din coaliție, pe cei din PNL, pe cei din UDMR, care în toate aceste zile l-au criticat public, pe bună dreptate, pe Vlad Voiculescu. Dar să nu uităm, abia acum câteva săptămâni, PSD a depus o moțiune simplă împotriva lui Vlad Voiculescu, iar cei din PNL și UDMR au considerat că Vlad Voiculescu este în continuare potrivit să conducă acest minister. O să le mai dăm încă o dată oportunitatea să vedem dacă între timp și-au schimbat părerea".​.